Ivanas Danilovičius

Ivanas Danilovičius (, ; 1570?–1628) – ATR valstybinis ir karinis veikėjas, Rusios vaivada (1613–1628 m.), Lvovo kaštelionas nuo 1612 metų, Karūnos didysis raikytojas nuo 1600 metų, Karūnos didysis pataurininkas, Belzo medžioklis, Belzo, Busko, Korsunės ir Čyhyryno seniūnas.

 Biografija 
Kilo iš senos Danilovičių giminės, Juodojoje Rusioje žinomos nuo Danielio Haličiečio laikų.Акты и документы Галицко-Волынского княжества ХІІІ – первой половины XIV ст. Исследования. Аcts аnd Documents of 13th century – eаrly 14th century. Hаlych аnd Volyn’ Prіncіpаlіty: Reseаrch. Documents.  Herbo „Sas“ savininkas. Lvovo vėliavininko Stanislovo Danilovičiaus (apie 1520–1577) ir Kotrynos Tarlaitės (apie 1535–1582/1583) jaunesnysis sūnus.

Jaunystėje kariavo su Krymo totoriais. 1594–1596 m. dalyvavo Kazokų ir valstiečių sukilime vadovaujant Severinui Nalivaiko. Buvo Lietuvos–Lenkijos valdovės Onos Habsburgaitės raikytoju. Antikarališko rokošo, vadovaujant Mikalojaus Zebžidovskiui, metu (1606–1609) Ivanas Danilovičius buvo tarpininku sudarant sutartį Janovce.

Savo kazokų šimtininkui Mykolui Chmelnickiui (Bogdano Cmelnickiio tėvui) padovanojo Subotovo kaimą., 

1616 m.  įkūrė Krylovo miestą. 1625 m. dalyvavo Kurukovo mūšyje.

 Šeima 
 Brolis – Mykolas Danilovičius iš Žurovo, Karūnos didysis iždininkas.
 Giminaitis – Jonas Mikalojus Danilovičius, Karūnos didysis iždininkas.

Buvo vedęs du kartus. 1594 metais pirma santuoka buvo su Kotryna Krasickaite, su kuria turėjo tris dukteris. 1605 metais vedė antrą kartą Sofiją Žolkevskaitę (apie 1590–1634), Karūnos didžiojo etmono Stanislovo Žolkevskio ir Reginos Herburt dukterį.

 Vaikai nuo pirmos santuokos 
 Kotryna  – ištekinta už Medicko seniūno, rotmistro Andrejaus Firlejaus.
 Dorotė Magdalena (1600?-1685) – trejų metų atiduota į Lvovo benediktinių vienuolyną, nuo 1640 metų vienuolyno abatė.
 Marcijana (1600?–1646) – nuo 1620/21 metų pulkininko Stepono Konecpolskio žmona.

 Vaikai nuo antros santuokos 
 Stanislovas (1611–1636) – Korsunės ir Čyhyryno seniūnas.
 Jonas – mirė 1618 m. rugsėjo 22 d.
 Sofija Teofilė (1607–1661) – nuo 1627 metų Jokūbo Sobieskio žmona ir ATR valdovo Jono III Sobieskio motina.

 Literatūra 
 Kazimierz Lepszy, Jan Daniłowicz, w: Polski Słownik Biograficzny, Kraków 1938, t. IV, s. 414–415.

 Išnašos 

 Nuorodos 

|-

Kategorija:Danilovičiai
Kategorija:Rusios vaivados
Kategorija:Lvovo kaštelionai
Kategorija:Karūnos didieji raikytojai
Kategorija:Karūnos didieji pataurininkiai
Kategorija:Karūnos didieji medžiokliai
Kategorija:Belzo seniūnai
Kategorija:Busko seniūnai
Kategorija:Žemietijos medžiokliai
Kategorija:ATR Seimo atstovai
Kategorija:ATR kariai